**Nikolai Kovalenko** (ven. Николаи Коваленко; s. 17. lokakuuta 1999 Raleigh, Pohjois-Carolina, Yhdysvallat) on venäläis-yhdysvaltalainen jääkiekkoilija, joka pelaa KHL-joukkue Torpedo Nižni Novgorodissa. Hän on pelipaikaltaan oikea laitahyökkääjä.

Ura
---

### Seuraura

Kovalenko syntyi Yhdysvalloissa Pohjois-Carolinan Raleigh'ssa, kun hänen isänsä Andrei pelasi NHL-joukkue Carolina Hurricanesissa. Nikolai Kovalenko muutti perheineen kotimaahansa 2-vuotiaana, samalla kun Andrei siirtyi pelaamaan Lokomotiv Jaroslavliin. Nikolain varsinainen kasvattajaseura on TsSKA Moskova, mutta hän palasi juniorina kuitenkin Lokomotiviin. Kovalenko voitti kauden 2013–2014 päätteeksi Venäjän U15-juniorisarjan mestaruuden ja kauden 2014–2015 U16-juniorisarjan hopeaa. Kaudella 2015–2016 hän toimi Lokomotivin U17-junioreiden varakapteenina. Kovalenko debytoi samalla kaudella myös Loko Jaroslavlin joukkueessa Venäjän nuorten sarja MHL:ssä.

Kaudella 2017–2018 Kovalenko valittiin MHL:n läntisen konferenssin joulukuun kuukauden pelaajaksi. Hän pelasi kauden aikana myös liigan tähdistöottelussa. Pudotuspeleissä Kovalenko jakoi 11 syöttöpisteellään koko MHL:n syöttöpörssin Reaktor Nižnekamskin Bulat Šafigullinin kanssa. Hän voitti kauden päätteeksi liigan mestaruuden, Harlamov Cupin. Kovalenko teki Lokomotiv Jaroslavlissa KHL-debyyttinsä runkosarjan toiseksi viimeisellä kierroksella 27. helmikuuta 2018 vieraissa Spartak Moskovaa vastaan. Hän sai ottelussa jääaikaa 11.06 minuuttia. Kovalenko keräsi myös teholukeman +1. Hän vakiinnutti loppukaudeksi paikkansa Lokomotivin kokoonpanossa ja pelasi loppukauden aikana kaikkiaan kaksi runkosarja- ja neljä playoff-ottelua ilman tehopisteitä. Kovalenko osallistui kauden aikana myös yhtenä kolmesta MHL-pelaajasta KHL:n tähdistöotteluun.

Colorado Avalanche varasi Kovalenkon kuudennella kierroksella 171. pelaajana NHL:n varaustilaisuudessa 2018. Saman vuoden elokuussa hän teki kolmivuotisen jatkosopimuksen Lokomotiv Jaroslavlin KHL-joukkueen kanssa. Kovalenko teki KHL-uransa avausmaalin kauden 2018–2019 avauskierroksella 4. syyskuuta 2018 Sibir Novosibirskiä vastaan. Kovalenko teki KHL-uransa avausmaalin. Hänet valittiin syyskuussa kahdesti liigan viikon tulokkaaksi.

### Maajoukkueura

Kovalenko edusti Venäjää alle 20-vuotiaiden MM-kilpailuissa vuonna 2019, jolloin hän voitti pronssia. Kovalenko valittiin Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös World U-17 Hockey Challengessa vuonna 2015, jolloin Kovalenko voitti hopeaa. Hän pelasi samana vuonna myös alle 19-vuotiaiden World Junior A Challengessa voittaen hopeaa.

Muuta
-----

Kovalenkon pikkuveli Danila pelaa myös jääkiekkoa hyökkääjänä. Veljesten isä Andrei Kovalenko pelasi omalla urallaan hyökkääjänä yli 600 NHL-ottelua. Hän pelasi myös kahdet olympialaiset, neljät MM-kilpailut ja kolme Kanada-/maailmancupia. Andrei toimi Venäjän vuoden 2002 MM-hopeajoukkueen kapteenina.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Loko Jaroslavl | MHL | 4 | 4 | 1 | 5 | 0 | – | – | – | – | – |
|  | Loko-Junior Jaroslavl | MHL B | 17 | 6 | 12 | 18 | 8 | – | – | – | – | – |
| 2016–2017 | Loko Jaroslavl | MHL | 35 | 3 | 11 | 14 | 35 | 3 | 0 | 1 | 1 | 12 |
|  | Loko-Junior Jaroslavl | NMHL | 2 | 5 | 3 | 8 | 0 | 9 | 1 | 5 | 6 | 6 |
| 2017–2018 | Lokomotiv Jaroslavl | KHL | 2 | 0 | 0 | 0 | 0 | 4 | 0 | 0 | 0 | 7 |
|  | Loko Jaroslavl | MHL | 33 | 10 | 21 | 31 | 34 | 13 | 1 | 11 | 12 | 2 |
|  | Loko-Junior Jaroslavl | NMHL | 2 | 1 | 1 | 2 | 0 | – | – | – | – | – |
| 2018–2019 | Lokomotiv Jaroslavl | KHL | 33 | 5 | 1 | 6 | 14 | 7 | 0 | 2 | 2 | 2 | JMM | 6 | 1 | 2 | 3 | 12 |
|  | Loko Jaroslavl | MHL | – | – | – | – | – | 2 | 1 | 0 | 1 | 4 |
| 2019–2020 | Lokomotiv Jaroslavl | KHL | 54 | 10 | 12 | 22 | 26 | 6 | 0 | 0 | 0 | 0 |
| 2020–2021 | Lokomotiv Jaroslavl | KHL | 41 | 6 | 5 | 11 | 12 | 9 | 0 | 1 | 1 | 4 |
| 2021–2022 | Ak Bars Kazan | KHL | 29 | 6 | 8 | 14 | 12 | 6 | 0 | 1 | 1 | 2 |
| 5 kautta | yhteensä | KHL | 159 | 27 | 25 | 52 | 64 | 32 | 0 | 4 | 4 | 15 |

Lähteet
-------

* Nikolai Kovalenko The Internet Hockey Databasessa (englanniksi)
* Nikolai Kovalenko Eurohockey-sivustolla (englanniksi)
* Nikolai Kovalenko *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Nikolai Kovalenko *Elite Prospects*. Everysport Media Group AB.  (englanniksi)
2. ↑  Seren Rosso, Alessandro; Utkin, Vlad: Nikolai Kovalenko: more than a hockey player's son *khl.ru*.  4.10.2018. КХЛ. Viitattu 24.1.2019. (englanniksi)
3. ↑  Протокол игры: Спартак - Локомотив *khl.ru*.  27.2.2018. КХЛ. Viitattu 24.1.2019. (venäjäksi)
4. ↑  Коваленко заключил новый контракт с «Локомотивом», Чилиак - в «Словане» *khl.ru*.  2.8.2018. КХЛ. Viitattu 24.1.2019. (venäjäksi)
5. ↑  Протокол игры: Локомотив - Сибирь *khl.ru*.  4.9.2018. КХЛ. Viitattu 24.1.2019. (venäjäksi)
6. ↑  BEST PLAYER OF THE GAME SELECTED BY THE TEAM (pdf)  5.1.2019. IIHF.  Arkistoitu 3.3.2021. Viitattu 24.1.2019. (englanniksi)